gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9708, del 20-10-2023 (2023/10849)

Citació a termini a les persones interessades en el recurs contenciós administratiu PAB 20/2023 - R per a comparèixer en la via jurisdiccional.
-----------------------------------------------------------------------------------------------------------------------------------------------

### Dades del document

Número de DOGV
:   9708

Data del DOGV
:   20-10-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/10230


Data del document
:   03-10-2023

Organisme emissor
:   Ajuntament de Sueca

Tipus de document
:   Anunci

Citació a termini a les persones interessades en el recurs contenciós administratiu PAB 20/2023 - R per a comparèixer en la via jurisdiccional. [2023/10988]  
El Jutjat Contenciós Administratiu núm. 10 de València, ha reclamat a aquest ajuntament l'expedient corresponent al procediment següent:  
  
  
Referència: recurs contenciós administratiu, procediment judicial: PAB 20/2023 - R  
Òrgan jurisdiccional: Jutjat Contenciós Administratiu núm. 10 de València.  
Persones interessades: aquelles els drets o els interessos legítims de les quals pogueren quedar afectats per l'estimació de les pretensions de la part demandant.  
Descripció: recurs contenciós administratiu interposat contra l'Acord del Ple de l'Ajuntament de Sueca de 10 de març de 2022, de relació de llocs de treball.  
  
D'acord amb el que es preveu en l'article 49 de la Llei 29/1998, de 13 de juliol, de la jurisdicció contenciosa administrativa, s'acorda citar les persones interessades en els procediments descrits, a fi que, degudament representades en la forma prevista en l'article 23 de la Llei 29/1998, puguen comparéixer en la via jurisdiccional i personar-se en actuacions, en el termini de nou dies, si al seu dret convé, per mitjà d'un escrit dirigit a l'òrgan jurisdiccional abans esmentat.  
No obstant això, es fa constar que l'Ajuntament de Sueca, representat pels lletrats corresponents, compareix en aquest recurs en defensa del manteniment del decret recorregut.  
  
Sueca, 3 d'octubre de 2023.- L'alcalde president: Dimas Francisco Vázquez España.
Diari Oficial de la Generalitat Valenciana


Sumari del DOGV 9557, del 20-03-2023 (2023/2689)

RESOLUCIÓ de 7 de març de 2023, de la Conselleria d'Hisenda i Model Econòmic per la qual s'autoritza la inclusió, en l'annex d'inversions reals del Programa 141.10 Administració de justícia, de la Conselleria de Justícia, Interior i Administració Pública del projecte d'inversió RA000 «Adquisició de terrenys i béns naturals» (expedient 07.003/23-028).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9557

Data del DOGV
:   20-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/2689


Data del document
:   07-03-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 7 de març de 2023, de la Conselleria d'Hisenda i Model Econòmic per la qual s'autoritza la inclusió, en l'annex d'inversions reals del Programa 141.10 Administració de justícia, de la Conselleria de Justícia, Interior i Administració Pública del projecte d'inversió RA000 «Adquisició de terrenys i béns naturals» (expedient 07.003/23-028). [2023/2689]  
La Conselleria de Justícia, Interior i Administració Pública té la necessitat d'adquirir un solar per un import de 660.000 euros per a albergar la nova seu judicial de Villena a Alacant i donar cabuda al programa de noves necessitats judicials, atés que l'actual seu judicial en aquesta localitat està saturada funcionalment i planteja inconvenients, com problemes d'accessibilitat, configuració i distribució de l'interior inadequada a les necessitats i la impossibilitat d'ampliar-la.  
  
Atenent aquestes circumstàncies, la Conselleria de Justícia, Interior i Administració Pública ha proposat la inclusió, en l'annex d'inversions reals del Programa 141.10, Administració de justícia, del projecte RA000 «Adquisició de terrenys i béns naturals», i el finançament mitjançant un ajustament entre la dotació d'un altre projecte, del mateix capítol i programa.  
Amb aquesta finalitat i en virtut del que es disposa en els articles 21 i 24 de la Llei 9/2022 de pressupostos de la Generalitat per a 2023, aquesta Conselleria d'Hisenda i Model Econòmic adopta la següent resolució:  
  
Primer i únic  
S'autoritza la inclusió, en l'annex d'inversions reals del programa 141.10 «Administració de justícia», del projecte d'inversió RA000 «Adquisició de terrenys i béns naturals».  
  
València, 7 de març de 2023.- El sotssecretari de la Conselleria d'Hisenda i Model Econòmic (per delegació, Resolució de 8.06.22, DOGV 9360): Daniel González Serisola.
Diari Oficial de la Generalitat Valenciana


Sumari del DOGV 9631, del 04-07-2023 (2023/7506)

Extracte de la Resolució de 21 de juny de 2023, del rector de la Universitat Politècnica de València, per la qual es convoca el premi final de Grau en Turisme per al curs 2022/2023, de la càtedra Gandia Turisme Intel·ligent.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9631

Data del DOGV
:   04-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7506


Data del document
:   27-06-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * distinció honorífica

Extracte de la Resolució de 21 de juny de 2023, del rector de la Universitat Politècnica de València, per la qual es convoca el premi final de Grau en Turisme per al curs 2022/2023, de la càtedra Gandia Turisme Intel·ligent. [2023/7506]  
BDNS (identif.): 705831.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/705831  
  
Primer. Beneficiaris  
Podrà participar l'estudiantat que haja finalitzat o estiga en condicions de finalitzar els seus estudis del Grau de Turisme al Campus de Gandia de la UPV en el curs 2022/2023, que comprén entre l'1 d'octubre de 2022 i el 30 de setembre de 2023.  
  
Segon. Objecte  
L'objecte d'aquesta convocatòria és la concessió del premi final de Grau en Turisme per a la convocatòria 2022/2023.  
  
Tercer. Bases reguladores  
Accessibles en   
https://www.upv.es/contenidos/CGANDIA/administracion/939642normalv.html.  
  
Quart. Quantia  
S'establix un premi dotat amb 500 €.  
  
Quint. Termini de presentació de sol·licituds  
El termini de presentació de sol·licituds estarà obert des de l'endemà de la seua publicació en el DOGV fins al 31 de juliol de 2023.  
  
València, 27 de juny de 2023.- El rector de la Universitat Politècnica de València: José Esteban Capilla Romá.
Diari Oficial de la Generalitat Valenciana


Sumari del DOGV 9898, del 22-07-2024 (2024/7200)

EXTRACTE de la Resolució de 9 de juliol de 2024, del Vicerectorado d'Innovació, Transferència i Divulgació Científica, per la qual es convoca la tercera edició dels premis TFG/TFM Cátedra UBE Plàstics Sostenibles.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9898

Data del DOGV
:   22-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7200

CVE
:   OJYH-C-0092-7893

Data del document
:   09-07-2024

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * investigació universitària
    * distinció honorífica

BDNS(Identif.):774209

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions ([https://www.infosubvenciones.es/bdnstrans/GE/es/convocatoria/774209)](https://www.infosubvenciones.es/bdnstrans/GE/es/convocatoria/774209) )

*Primer. Beneficiaris*

Poden accedir a d’aquests premis les persones físiques que reunisquen el següent requisit: estar matriculat o matriculada d’un grau o màster o ser titulat o titulada recent de grau o màster en una universitat espanyola i haver presentat i aprovat el Treball de Final de Grau (TFG) o el Treball de Final de Màster (TFM) en el curs 2023-2024.

*Segon. Finalitat*

Premiar aquells treballs acadèmics final d’estudis (TFG/TFM) que per la seua qualitat siguen excel·lents en l’àmbit de la temàtica de la Càtedra UBE de Plàstics Sostenibles de la Universitat Jaume I.

*Tercer. Bases reguladores*

Accessibles en: <http://www.uji.es/seu/info-adm/tao/>

*Quart. Import*

L'import global destinat a la concessió d'aquests III premis TFG/TFM de la Càtedra UBE de Plàstics Sostenibles és de 1.500 €.

Primer premi TFG/TFM de la Càtedra UBE de Plàstics Sostenibles de l’UJI. Un únic premi de 1.000 euros.

Segon premi TFG/TFM de la Càtedra UBE de Plàstics Sostenibles de l’UJI. Un únic premi de 500 euros.

*Cinquè. Termini de presentació de sol·licituds*

El termini per a presentar els treballs finalitza el 4 de novembre de 2024.

  

Castelló De La Plana, 9 de juliol de 2024

(Resolución 24/05/2022, DOGV 9349, 27/05/2022)

David Cabedo Semper

Vicerector d’Innovació, Transferència i Divulgació Científica
Diari Oficial de la Generalitat Valenciana


Sumari del DOGV 9931, del 06-09-2024 (2024/8896)

CORRECCIÓ D'ERRADES de 3 de setembre de 2024, de la Direcció General de Funció Pública, de la Resolució de 27 d'agost de 2024, per la qual es modifica el concurs ordinari número 133/2024, per a la provisió de llocs de treball de naturalesa funcionarial, d'administració especial, del cos superior facultatiu A1-04, escala A1-04-06, sistemes i tecnologies de la informació, de l'Administració de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9931

Data del DOGV
:   06-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/8896

CVE
:   XVXZ-I-2210-6262

Data del document
:   03-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Correcció d'errades

Correcció d'errades

Publicada en el *Diari Oficial de la Generalitat Valenciana*  número 9927, de 2 de setembre de 2024, la Resolució de 27 d'agost de 2024, de la Direcció General de Funció Pública, per la qual es convoca concurs ordinari número 133/2024 per a la provisió de llocs de treball de naturalesa funcionarial, d'administració especial, del cos superior facultatiu A1-04, escala A1-04-06, sistemes i tecnologies de la informació, de l'Administració de la Generalitat, i detectat un error material en l'annex de la resolució, de conformitat amb l'article 109.2 de la Llei 39/2015, d'1 d'octubre, del procediment administratiu comú de les administracions públiques, s'ha d'efectuar la següent correcció:

En el resolc,

On diu:

«Llevar de l'annex I de la resolució per la qual es convoca concurs ordinari 133/2024, els llocs 300129 i 30060, analistes de sistemes informàtics adscrits a la Conselleria de Sanitat.»;

Ha de dir:

«Llevar de l'annex I de la resolució per la qual es convoca el concurs ordinari 133/2024, els llocs 30195 i 30099, analistes de sistemes informàtics adscrits a la Conselleria de Sanitat.»

  

València, 3 de setembre de 2024

Javier Lorente Gual

Director de Funció Pública
Diari Oficial de la Generalitat Valenciana


Sumari del DOGV 9909, del 06-08-2024 (2024/8152)

RESOLUCIÓ de 31 de juliol de 2024, del director general de Funció Pública, per la qual es publica la llista provisional de persones admeses i excloses per a les proves selectives d'accés al cos superior facultatiu de acció social, administración de servicios sociales y socio sanitarios, escala en psicología, A1-07-02, cuerpo especial, convocatoria 8/24, promoción interna, por el sistema de concurso-oposición, correspondientes a la oferta de empleo público de 2024 para personal de la Administración de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9909

Data del DOGV
:   06-08-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/8152

CVE
:   SSTN-Y-2303-9423

Data del document
:   31-07-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

D'acord amb el que estableix l'article 15 del Decret 3/2017, de 13 de gener, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i la base 6 de l'Orde 17/2024, de 14 de juny, de la Conselleria d´Hisenda, Economia i Administració Pública, de la convocatòria anteriorment citada (DOGV núm. 9879, de 27.06.2024),

RESOLC

*Primer*

Publicar la llista provisional de persones admeses que es relacionen en l'annex I de la present resolució.

*Segon*

Publicar la llista provisional de persones excloses, amb expressió dels motius de la seua exclusió, que es relacionen en l'annex II de la present resolució.

Les persones aspirants disposen d'un termini de 10 dies hàbils, comptats a partir de l'endemà al de la publicació d'aquesta Resolució en el *Diari Oficial de la Generalitat Valenciana*, per a esmenar les errades que hagen motivat la seua no admissió o presentar les al·legacions que consideren convenients, que es formularan exclusivament de manera electrònica seguint el tràmit específic, d'ús obligatori, d'acord amb l'apartat 6 de l'article 66 de la Llei 39/2015, d'1 d'octubre, del procediment administratiu comú de les administracions públiques.

Al tràmit anteriorment esmentat, es podrà accedir, a través del formulari habilitat en el portal de l'Administració de la Generalitat <https://breu.gva.es/b/L6PyaDjUb9>  (seleccionant convocatòria i presentació autenticada).

  

València, 31 de juliol de 2024

Javier Lorente Gual

Director general de Funció Pública

Esta disposició conté annexos. Consulteu-ne la versió en PDF.
Diari Oficial de la Generalitat Valenciana


Sumari del DOGV 9556, del 17-03-2023 (2023/2469)

Anunci de les bases i convocatòria del concurs de mèrits per a una plaça d'ordenança reservada a personal amb diversitat funcional per a l'estabilització d'ocupació temporal.
------------------------------------------------------------------------------------------------------------------------------------------------------------------------------

### Dades del document

Número de DOGV
:   9556

Data del DOGV
:   17-03-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/2469


Data del document
:   30-12-2022

Organisme emissor
:   Institut Alacantí de Cultura Juan Gil-Albert

Tipus de document
:   Anunci

Descriptors 

:   * concurs administratiu

Anunci de les bases i convocatòria del concurs de mèrits per a una plaça d'ordenança reservada a personal amb diversitat funcional per a l'estabilització d'ocupació temporal. [2023/2469]  
En el Butlletí Oficial de la Província d'Alacant número 245, de data 27 de desembre de 2022, han sigut publicades íntegrament les bases que han de regir la convocatòria per a la selecció pel procediment extraordinari de concurs de mèrits per a l'estabilització d'ocupació temporal per a l'accés a la plaça d'ordenança, reservada a personal amb diversitat funcional intel·lectual, de l'Institut Alacantí de Cultura Juan Gil-Albert, dictades per Resolució núm. 308, de data 22 de desembre de 2022, de la vicepresidenta, en virtut de les facultats que li van ser delegades per Resolució del president núm. 269, de 19 de desembre de 2019 (BOP 243, 23.12.2019), de conformitat amb el que s'estableix en la disposició addicional sisena de la Llei 20/2021, de 28 de desembre, de mesures urgents per a la reducció de la temporalitat en l'ocupació pública.  
  
A conseqüència d'això, es procedeix a l'obertura d'un termini de presentació de sol·licituds de 10 dies hàbils, comptats a partir de l'endemà de la publicació de l'extracte de la convocatòria en el Boletín Oficial del Estado.  
La resolució aprovatòria de la llista d'aspirants admesos i exclosos es publicarà en el Butlletí Oficial de la Província d'Alacant.  
Cosa que es fa pública en aquest diari oficial per a general coneixement.  
  
Alacant, 30 de desembre de 2022.- El president: Carlos Mazón Guixot. La secretaria: Amparo Koninckx Frasquet.
Diari Oficial de la Generalitat Valenciana


Sumari del DOGV 9600, del 22-05-2023 (2023/4884)

Anunci de licitació de zones 1-A, 1-B, 3-B i 5 a la platja de Mutxavista, del Campello.
---------------------------------------------------------------------------------------

### Dades del document

Número de DOGV
:   9600

Data del DOGV
:   22-05-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/4884


Data del document
:   04-05-2023

Organisme emissor
:   Ajuntament del Campello

Tipus de document
:   Anunci

Descriptors 

:   * administració local
    * pla d'urbanisme

Anunci de licitació de zones 1-A, 1-B, 3-B i 5 a la platja de Mutxavista, del Campello. [2023/4884]  
1. Entitat adjudicatària: Ajuntament del Campello.  
2. Objecte del contracte: autoritzacions temporals de l'aprofitament a les platges del municipi (zones 1-A, 1-B, 3-B i 5 de la platja de Mutxavista).  
3. Tramitació i procediment: ordinària i obert.  
4. Cànon mínim municipal per les 2 temporades inicials:  
Lot 1 (zona 1-A): 9.216 € (4.608x2)  
Lot 2 (zona 1-B): 699,60 € (389,80x2)  
Lot 3 (zona 3-B): 6.144 € (3.072x2)  
Lot 4 (zona 5): 13.894,40 € (6.947,20x2)  
5. Garantia definitiva: 5 % de l'import d'adjudicació (IVA exclòs).  
  
6. Termini de duració: 2 temporades (en els termes del plec de prescripcions tècniques), més 2 temporades de pròrroga.  
7. Obtenció de documentació i informació/dubtes i preguntes:  
https://contrataciondelestado.es/wps/poc'uri=deeplink%3AperfilContratante&idBp=WKGH5DymprsQK2TEfXGy%2BA%3D%3D  
www.elcampello.es Publicació en la pàgina Web de l'Ajuntament dels terminis i dels plecs(perfildelcontratante)  
8. Requisits específics del contractista: segons clàusula 27 del plec administratiu.  
9. Presentació d'ofertes: es podran presentar proposicions durant el termini de 30 dies naturals comptats a partir de l'endemà del dia de publicació de l'anunci de la convocatòria de la licitació del contracte en el Diari Oficial de la Generalitat Valenciana (DOGV), així com en el perfil del contractant (situat en la Plataforma de Contractació del Sector Públic), i fins a les 14.00 hores de l'últim dia del termini.  
En cas que el termini finalitze en dissabte, diumenge o festiu, se'l traslladarà al següent dia hàbil.  
Documentació a presentar (contingut dels sobres): l'assenyalada en la clàusula 24 del plec de clàusules administratives particulars.  
La presentació de proposicions es realitzarà exclusivament de manera electrònica a través de la Plataforma de Contractació del Sector Públic (htps://contrataciondelestado.es).  
  
El Campello, 4 de maig de 2023.- L'alcalde president: Juan José Berenguer Alcobendas.
Diari Oficial de la Generalitat Valenciana


Sumari del DOGV 9597, del 17-05-2023 (2023/5250)

Anunci de convocatòria d'assemblea general ordinària.
-----------------------------------------------------

### Dades del document

Número de DOGV
:   9597

Data del DOGV
:   17-05-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/5250


Organisme emissor


Tipus de document
:   Anunci

Anunci de convocatòria d'assemblea general ordinària. [2023/5250]  
En compliment de l'acord adoptat pel Consell Rector d'aquesta entitat i de conformitat amb el que està legalment i estatutàriament establit, es convoca tots els socis de Caixa Rural Nuestra Señora de la Esperanza de Onda, S. Coop. de Crèdit V. per a celebrar assemblea general ordinària el pròxim dia 13 de juny de 2023, en el local de l'auditori municipal (teatre Cinema Mònaco), situat a Onda, carrer Cervantes, número 23, a les 18.00 hores en primera convocatòria i a les 18.30 hores en segona, a fi de tractar els diferents punts del següent:  
  
Ordre del dia  
1r. Examen de la gestió social. Aprovació, si escau, dels comptes anuals (balanç, compte de pèrdues i guanys, estat de canvis en el patrimoni net, estat de fluxos d'efectiu i memòria) i de l'informe de gestió, així com la proposta d'aplicació del resultat i de la gestió social, tot això corresponent a l'exercici 2022.  
2n. Acord sobre la distribució de resultats.  
3r. Pla d'inversions i despeses del fons de formació i promoció cooperativa. Aprovar la liquidació del pressupost de 2022, així com el pressupost per a 2023, amb autorització perquè el Consell Rector aplique, provisionalment i proporcionalment, el pla d'inversions per a 2024 en els mesos que transcórreguen del mencionat any fins que s'aprove per l'assemblea general.  
4t. Informe sobre la política de remuneracions del Consell Rector i aprovació, si escau, d'aquesta.  
5é. Elecció per a la renovació estatutària de membres titulars i suplents del Consell Rector, així com per a la designació dels integrants de las comissió de recursos.  
6é. Delegació i habilitació al Consell Rector per a elevar a instrument públic els acords de l'assemblea general que exigisquen tal formalitat o hagen d'inscriure's en els registres públics, així com per a executar aquests acords, i facultar-lo per a la interpretació, aplicació, esmena i desenvolupament dels que ho precisen.  
7é. Suggeriments i preguntes al Consell Rector.  
8é. Decisió sobre aprovació de l'acta. Designació de socis a aquest efecte.  
  
Onda, 11 de maig de 2023. El president: Salvador Calzada Feliu.  
  
  
Nota:  
Documentació: els comptes anuals, la memòria escrita de les activitats de la cooperativa, l'informe de gestió, l'informe d'auditoria i altres documents sobre els quals ha de decidir l'assemblea, es troben a la disposició dels socis en el domicili social i en qualsevol de les oficines de l'entitat.  
Règim de consultes i horari: fins al dia de la celebració de l'assemblea inclusivament, de 09.00 a 14.00 hores, excepte els dies inhàbils. Els socis que ho sol·liciten per escrit tindran dret a rebre gratuïtament còpia d'aquests documents amb antelació a la celebració de l'assemblea.